9 Fa re sena go bontsha boineelo jwa rona mo Modimong ka go kolobediwa, re sa ntse re tlhoka go dira ka natla gore re nne le kamano e e gaufi thata le ene. Ka jalo keletso ya rona ya go batla go dira jalo le go direla Jehofa ka boikanyegi e re tlhotlheletsa gore re tswelele pele re ithuta Lefoko la gagwe le go tlhatlhanya ka lone. Fa re ntse re letla moya wa Modimo go ama megopolo le dipelo tsa rona, lorato lo re ratang Jehofa ka lone lo a gola. Kamano ya rona le ene e tswelela go nna selo sa botlhokwa thata mo botshelong jwa rona. Re tsaya Jehofa e le Tsala ya rona e kgolo mme re batla go mo itumedisa ka dinako tsotlhe. (1 Johane 5:3) Re itumelela kamano ya rona le Modimo go feta pele, mme re lebogela gore o re ruta ka lorato le go re gakolola fa go tlhokega.—Duteronome 8:5.